సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
టీమిండియాలో ధోనీ వారసుడు అతనే..!
మ్యాచ్ ఎలాంటి స్థితిలో ఉన్నా.. రిషబ్ పంత్ సిక్సర్లు కొట్టగలడు. ఇక ధోనీ గురించి చెప్పాల్సి వస్తే..? అతను భారత్‌ తరఫున ఇప్పటికే ఎన్నో మ్యాచ్‌లను ఒంటిచేత్తో గెలిపించాడు.
Samayam Telugu | Updated:
Sep 14, 2018, 05:59PM IST
భారత మాజీ కెప్టెన్ మహేంద్రసింగ్ ధోనీ స్థానాన్ని టీమ్‌లో రిషబ్ పంత్‌ భర్తీ చేయగలడని మాజీ ఓపెనర్ వీరేంద్ర సెహ్వాగ్ ధీమా వ్యక్తం చేశాడు. ఇంగ్లాండ్ గడ్డపై ఇటీవల ముగిసిన ఐదో టెస్టు మ్యాచ్‌లో అసాధారణ ప్రదర్శన కనబర్చిన రిషబ్ పంత్ మెరుపు శతకం బాదిన విషయం తెలిసిందే. దీంతో.. ధోనీ స్థానంలో పంత్‌కే వికెట్ కీపర్‌గా జట్టులో అవకాశం ఇవ్వాలనే డిమాండ్‌ తెరపైకి వచ్చింది. సిక్స్‌తో టెస్టు క్రికెట్‌లో తన పరుగుల ఖాతా తెరిచిన రిషబ్ పంత్.. 95 పరుగుల వ్యక్తిగత స్కోరు వద్ద సిక్స్ బాది తొలి సెంచరీతో అందర్నీ ఆశ్చర్యపరిచాడు.
రిషబ్ పంత్ ఆటతీరు గురించి సెహ్వాగ్ తాజాగా మాట్లాడుతూ ‘మ్యాచ్ ఎలాంటి స్థితిలో ఉన్నా.. రిషబ్ పంత్ సిక్సర్లు కొట్టగలడు. ఇక ధోనీ గురించి చెప్పాల్సి వస్తే..? అతను భారత్‌ తరఫున ఇప్పటికే ఎన్నో మ్యాచ్‌లను ఒంటిచేత్తో గెలిపించాడు. కాబట్టి.. 2019 ప్రపంచకప్‌లో వికెట్ కీపర్‌గా ధోనీనే ఆడించాలి. ఆ తర్వాత అతను రిటైర్మెంట్ తీసుకుంటే.. నిరభ్యంతరంగా పంత్‌కి కీపింగ్ బాధ్యతలు అప్పగించొచ్చు. భారత జట్టులో ధోనీకి వారసుడు అతనే’ అని సెహ్వాగ్ వెల్లడించాడు.